Gabi og félagar lutu í lægra haldi fyrir Monterrey í kvöldvísir / getty Í kvöld varð ljóst hvaða lið mætir Evrópumeisturum Liverpool í undanúrslitum HM félagsliða sem fram fer í Katar þessa dagana . Mexíkóska liðið Monterrey bíður Evrópumeistaranna en þeir lögðu Al-Sadd frá Katar í kvöld en síðarnefnda liðinu er stýrt af spænsku goðsögninni Xavi . Monterrey vann leikinn 3 - 2 . Monterrey sigraði Meistaradeild CONCACAF á síðustu leiktíð en liðið hefur fjórum sinnum orðið meistari í heimalandinu , síðast árið 2010 . Margir öflugir Argentínumenn eru á mála hjá félaginu og sömuleiðis einn leikmaður með reynslu úr ensku úrvalsdeildinni því Vincent Janssen gekk í raðir Monterrey frá Tottenham síðasta sumar . Í hinum undanúrslitaleiknum mætast Flamengo frá Brasilíu og Al Hilal frá Sádi Arabíu . Leikur Liverpool og Flamengo verður spilaður í Doha miðvikudaginn 18. desember næstkomandi .